90. schôdza NR SR - 10.deň - B. popoludní
Dátum: 2023-05-17
Poslanec: Bittó Cigániková, Jana (SaS)
Druh vystúpenia: Vystúpenie

104. Ďakujem pekne. Súčasná právna úprava regulácie zisku zdravotných poisťovní prijatá v decembri ´22, zavádza reguláciu hneď troma rôznymi spôsobmi a málokto si to uvedomuje. Cez určenie primeraného výsledku hospodárenia vo výške maximálne 1 % z vybraného poistného po prerozdelení. Potom cez určenie minimálneho limitu výdavkov na zdravotnú starostlivosť a zároveň aj cez povinnosť tvoriť technické rezervy na plánovanú zdravotnú starostlivosť. Nijako nespochybňujem, že je potrebné tieto aspekty riešiť a je aj zrejmé, že potreba regulácie zisku je na mieste. Ale pre jej komfortnosť je potrebné upraviť tú reguláciu tak, aby bola proporcionálna, predvídateľná, stabilná, primeraná v súlade s legislatívou a s očakávaniami a zároveň, a to najmä aby dávala do rúk nám politikom a štátu, tým čo riadia štát, nástroj, ktorým budeme môcť operatívne ovplyvňovať činnosť zdravotných poisťovní v súlade so zámermi štátnej politiky a prinášať tak prospech pacientom v zdravotníctve. Inými slovami, no ten zisk a jeho obmedzovanie bez naviazania na prínos pre poistenca to je to posledné v poradí, čo musíme teraz riešiť, keď to ideme robiť iba tak, že zakázať alebo obmedziť. Dáme 1 %, ale bez ohľadu na to, čo tá poisťovňa spraví alebo nespraví. Dnes síce poisťovne majú povinnosti napríklad dodržiavať minimálnu sieť. Poskytovatelia majú napríklad povinnosť zabezpečovať materiálno-technické zabezpečenie alebo pravidlá, nejaké minimálne štandardy, no ale keď to nespĺňajú, tak v podstate všetci o tom vieme, ale nič sa nedeje, pretože, pretože veď akože bez ohľadu na to, aký je výkon, tak aj tak ten svoj zisk tie poisťovne dostanú a vybavené. Ja som dlhodobo presvedčená, že zisk je správny. Pokiaľ ja ako manažér v štáte môžem povedať, milé poisťovňa, mám ťa tu na to, aby mi objednala pacientov na termín, aby si zabezpečila minimálnu sieť, ale tak, že do pol hodiny každý jeden tvoj poistenec si nájde všeobecného lekára, do hodiny nemocnicu. A, milá poisťovňa, keď to nedokážeš, tak si mi nanič a ja ti teda nemám prečo vyplácať zisk. Toto robíme. My naväzujeme, nechávame to jedno percento. Náš návrh vlastne naväzuje akoby dopredu daný záväzok poisťovni na, na, alebo tú motiváciu, ten zisk naväzuje ako motiváciu na to, aby jednoducho tie poisťovne boli motivované robiť pre toho pacienta konkrétne výsledky. A čo je zaujímavé, je to naviazané aj na 4,5 % za poistenca štátu, ktoré sa nám podarilo presadiť v minulosti. Tak je opäť benefit pre celý sektor ďalšieho pol percenta. Ja k tomu prečítam aj bližšie, ale najprv to vysvetlím takto nejako laicky, ľudsky povedané. Ono je to tak, ono je to tak mienené, že sadnú si na začiatku roka k jednému stolu všetci stakeholderi v zdravotníctve, lekári, odborové organizácie, špecialisti, zdravotné sestry, poisťovne, laboratóriá, záchranky, všetci, koho si prestavíte, to je naozaj pestrá, pestrý systém. Sadnú si k jednému stolu spolu s ministerstvom zdravotnícka a my sa ako štát, my občania alebo občania, ktorí sa na to skladajú, sa ich spýtame, no, milí stakeholderi, milé ministerstvo, milé poisťovne, ak vám dáme tieto peniaze, tento zisk, čo ste vy ochotní dať nám naspäť, ale povedzte mi to v merateľných kritériách, tzv. kritériá kvality. A títo stakeholderi pri jednom stole, pričom je za to zodpovedné ministerstvo zdravotníctva cez vyhlášku, povedia, no tak my sa zaväzujeme, že na konci tohto roku, účinnosť je od 1. 1. ´24, čiže na konci roku ´24 sa zaväzujeme, že 30 % našich pacientov bude objednaných na konkrétny termín bez poplatku, že pri karcinóme hrubého čreva, kde máme medzinárodný benchmark horší ako iný, sa zvýšia prevencie o 20 %. My laboratóriam garantujeme, že do pol roka budeme využívať ILAP, ktorý je mimochodom v podstate súkromníkmi opäť raz pripravený, ale nedá sa kvôli tej, teraz nechcem ísť do podrobnosti, kvôli iným chybám využívať, no tak tam akože my garantujeme, že to budeme využívať, že to rozbehneme, zabehneme, kde je že desiatky miliónová úspora a podobné takéto kritériá. Prečo sa budú oni chcieť dohodnúť, lebo všetci z toho budú profitovať. A toto je strašne dôležitý nástroj. Vy pritom alebo niektorí kolegovia pri tom zakazovaní zisku zabúdate, že najhoršie, najhoršie, čo môžme robiť, je povedať, jedno ako, je jedno, aký budeš mať výsledok, je jedno, čo dáš svojim poistencom, svojim pacientom, dostaneš svoje 1 %, 2, 10, 0 jedno ako. Rob, čo chceš, milý nominant politický, maj akékoľvek výsledky, nech ti odíde aj pol milióna poistencov pri kampani najväčšej v histórii, nevadí, my ťa odmeníme garantovaným nejakým tvojím platom a nič sa nedeje. Poisťovňa je súkromná, okej, môžme sa ich snažiť zničiť, možnože aj sa docieli to, čo chce napríklad, chcú kolegovia z OĽANO, že odídu z trhu. Teda ale ja vám garantujem, že po tomto, po tejto regulácii prvý, ktorý odíde z trhu, bude UNION, lebo Holanďania, akože ich to nebude večne s nami baviť takto, oni nemajú dôvod tu byť len tak. Tak odídu a zostane vám tu, zostane vám tu Penta a štátna poisťovňa. Neviete, kto bude pri vláde v ďalších rokoch, aj keď môžme sa všetci snažiť, neviete. Aj v minulosti tam bol napríklad pán Paška, to vieme všetci, a potom mi hovorte, jak ste zlepšili zdravotný systém, lebo chcete zlikvidovať konkurenciu tým ziskom. Preto je dôležité, aby tu zisk zostal. A dokonca nielen to. Má byť motivačný natoľko, že prídu ďalší hráči. Lebo nič nevadí súkromníkovi, štátnemu, akémukoľvek, nič nevadí viac ako konkurencia a nič nie je výhodného... výhodnejšie pre tých poistencov aj pre nás viac ako konkurencia. Lebo to, že ja ako šéf akejkoľvek poisťovne, či štátnej, či súkromnej, akejkoľvek inštitúcie, keď ja viem raz, že keď nebudem robiť, mať dobré výsledky a nebudem robiť svoju robotu dobre a ten môj poistenec má kam odísť a s ním aj moje peniaze, tak ja sa teda budem veľmi snažiť, aby neodišiel. Ale keď ja budem mať jeden monopol štátny, súkromný, obidve sú zlé. Keď bude málo konkurencie, a tým pádom sa ja ľahko dohodnem, pôjdem s tým druhým na kávu, dohodneme sa na nejakom, na nejakom spôsobe fungovania, tak jednoducho ja sa nemám čoho báť, ja nepotrebujem doručiť výsledky. Čiže toto, o čo sa dlhodobo pokúšam, Marek, ty vieš, že keď si bol ešte ministrom, ja som s tým prišla v 2020, dokonca aj s tou vyhláškou, dokonca aj s tou dohodou a záväzkom tých stakeholderov. Bolo tam vyše 20 zdravotníckych organizácií, ktorí spísali presne, k čomu sa zaväzujú a prišla som preto, lebo ja som to s nimi naozaj za tie roky prešla x-krát a nastavujem, áno, budú mať zisk nejaký navyše. Budú mať, ja navrhujem v tomto návrhu zákona z predpísaného vybraného poistného 1 %, ak sa teda, ak splnia tie kritériá a pre sektor celý o pol percenta viacej. Áno, je to 200 mil. navyše pre sektor. Ale v skutočnosti tie kritériá golfovou metódou rok čo rok donášajú konkrétne výsledky pre pacienta a ešte aj finančnú úsporu, ktorá je obrovská. A samotná konkurencia, samotná konkurencia robí zázraky. My keby sme tu mali, keby sme tu nemali konkurenciu my nemáte ešte ani, ani akože absolútne základné zložky izdravia. My by sme tu nemali aplikácie, my by sme tu nemali modernizáciu zdravotníctva v mnohých smeroch. Veľké úspory, veci, ktoré sa našli, kde sa plytvalo peniazmi, to všetko sa dialo preto, lebo jednoducho konkurencia medzi sebou sa snaží bojovať o toho poistenca, a to sa dá jedine lepšou ponukou alebo nižšou cenou. Keďže my máme cenu danú zákonom, tak oni medzi sebou môžu len lepšou ponukou tým poistencom konkurovať. Takže tak laicky povedané a dokončím, čo som teda chcela k tomuto povedať. Teda za účelom zefektívnenia právnej úpravy sa navrhuje napríklad okrem primeraného zisku 1 % z predpísaného poistného umožniť tvoriť zisk do výšky 1 % z predpísaného poistného, ktoré bude naviazané výlučne na plnenie kritériá kvality zdravotných poisťovní. Inými slovami, to, čo som hovorila, milá poisťovňa, splníš, tu máš peniaze. Nesplníš, nedostaneš. Takto to má fungovať, tak to funguje každý jeden. Takto je to správne. Opätovne sa tiež zavádza maximálny limit výdavkov na prevádzkové činnosti zdravotných poisťovní na miesto určenia minimálneho limitu výdavkov na zdravotnú starostlivosť. V tejto súvislosti sa navrhuje upraviť vzorec pre výpočet limitu výdavkov na prevádzkové činnosti zdravotnej poisťovne. Toto je preto, lebo vy keď poviete, milá zdravotná poisťovňa, ty musíš minúť minimálne toľkoto, tak to je aký cieľ, že, že tak, tak miň 10 % na, ja neviem, ambulantnú zdravotnú starostlivosť v ortopédií. Tak veď toto je, že, že, neviem si predstaviť lepšiu motiváciu, ako tie poisťovne motivovať míňať peniaze bez ohľadu na, na efektivitu. Veď my im hovoríme, rýchlo miňte, ony sa budú predbiehať, však to je najmenej, ony týmto nemajú vôbec žiadnu motiváciu akože rozhodovať sa na základe toho, na základe efektivity. Ony nemajú motiváciu čo najviac zdravotnej starostlivosti za čo najmenej peňazí nakúpiť. Ale naopak, čo najrýchlejšie minúť. Mne tam... 10 % na nejakú položku, však jedna zmluva s masérom Kostkom, splnila som to, aký problém? To jednoducho nesmie byť takto nastavené opäť kvôli obyčajným motiváciám. Tie motivácie musia byť nastavené tak, aby tie poisťovne chceli tu byť, aby sa im tu oplatilo byť, ale iba v prípade, ak doručia výsledok tým poistencom, lebo inak sú nám na nič. Návrh zákona nebude mať negatívny vplyv na rozpočet verejnej správy, bude mať pozitívne sociálne vplyvy, ako aj pozitívne vplyvy na podnikateľské prostredie. Návrh zákona nebude mať vplyv na životné prostredie, informatizáciu, služby verejnej správy pre občana, manželstvo, rodičovstvo, rodinu. Je teda v súlade s ústavou a tak ďalej a tak ďalej. Regulácia zisku zdravotných poisťovní je potrebné upraviť tak, aby sa zaviedli kritériá kvality pre zdravotné poisťovne, na plnenie ktorých bude dosahovanie zisku zdravotných poisťovní priamo naviazané. Malo by ísť o kritériá, ktoré budú reflektovať najmä kľúčové priority štátnej zdravotnej politiky a budú stanovované tak, aby pokrývali najpálčivejšie problémy slovenského zdravotníctva. Teda z tohto dôvodu to 1 % navyše za KPI-čka. Parametre kritérií kvality zdravotných poisťovní budú každoročne upravovať ministerstvo zdravotníctva, pričom tak bude môcť priamo ovplyvňovať základné priority štátu na úseku zdravotníctva. Zdravotným poisťovniam tak určí úlohy, ktoré sú pre štát prioritou. Týmto návrhom budú zdravotné poisťovne zaviazané a zároveň motivované realizovať projekty v prospech pacienta a štát získa väčšiu kontrolu nad systémom verejného zdravotné poistenia. Tu je ešte zaujímavé povedať, že jak keď teda chcela od toho sektoru tie kritéria kvality, ja som im ani jedno, jedno kritérium nenadiktovala. Ja som im povedala, tu si sadnite a dajte mi vedieť, čo vy ste ochotní za tie peniaze tomu pacientovi, tým ľuďom dať. A oni sami prišli so zoznamom, to sa mi na tom páčilo. Oni sami si sadli a napriek tomu, že majú rôzne záujmy a bijú sa v podstate o jeden koláč, tak oni sa vedeli dohodnúť, toto vieme splniť do konca roka. My im to ani nemusíme nadiktovať a niekto povie, okej, oni si tam za začiatku dajú malé kritériá a dajú, dajú. Ale to už je len zázrak, lebo mi tu ani nič nemeráme. To bude moment, keď my začneme merať. To je že míľový krok, míľový, dôležitý. A potom príde ďalší rok a tam už nemôžu dať malé. Musia dať väčšie ako dali minulý. A ďalšie musia dať zas väčšie, tzv. golfová metóda donúti, ale nie zákonom a povinnosťou, ale motiváciou donúti tých ľudí byť rok čo rok lepší. To sme už čítali. Dobre, vzhľadom na navrhovanú úpravu súvisiacu so stanovením kritérií kvality sa zavádza povinnosť zdravotných poisťovniam oznamovať Úradu pre dohľad nad zdravotnou starostlivosťou, teda vyhodnocovať to má úrad, ktorý teda akože kde teraz momentálne predsedníčka nie je úplne rovnakého názorového ladenia ako ja. Napriek tomu vidíte, že naozaj sa snažím byť vecná. O to lepšie, nech ich len pekne cepujú a kontrolujú, na to sú tu. A teda úrad bude vyhodnocovať či tieto kritériá kvality, ktoré boli vopred pomenované a napísané, budú splnené za predchádzajúci kalendárny rok. Dávam im teda povinnosti, aby poisťovne museli zaslať všetky podklady a údaje, aby teda úrad vedel rozhodovať. Medzi podklady budú patriť údaje, na základe ktorých bude úrad rozhodovať o ich plnení. Zavedenie, tiež sa tam zavádza minimálna suma v eurách, ktorá má byť vynaložená na jednotlivé typy zdravotnej starostlivosti. Teda takto, zavedenie minimálnej sumy v eurách, ktorá má byť vynaložená na jednotlivé typy zdravotnej starostlivosti výrazne odporuje efektivite a účelnému vynakladaniu prostriedkov verejného zdravotného poistenia a môže byť rozporné s percentuálnym určením výdavkom. Tak je to dnes. Zároveň platí, že štruktúra výdavkov jednotlivých zdravotných poisťovní by mala zohľadňovať potreby poistného kmeňa tej-ktorej zdravotnej poisťovne. Opäť, účel bol správny. Ideme poisťovniam povedať, tu máš balík 100 % peňazí, 5 % dáš na to, 10 na to a tak ďalej. Ale kto to rozhoduje? Toto rozhodujú úradníci na ministerstve, ktorí to môžu sebelepšie myslieť, ale nehovorte mi, že oni vedia presne odhadnúť kde, v akom kraji, v akej poisťovni, aký poskytovateľ na akú liečbu bude, poistný kmeň nejakej poisťovne potrebovať dať peniaze. My nemáme robiť takýchto úradníkov a presne tam písať, že 20,50 eura za toto a 12 centov za toto. My máme povedať, milá poisťovňa, ja si u teda objednávam výsledok, že mi do roka klesne od 2 % diabetikov. A keď to docieliš, máš peniaze, keď nie, ako to spravia, je na nich. Prosím vás pekne, chcem aby objednávali pacientov, tak si to objednám, na to ich mám. A nie že tu budú sedieť úradníci a budú písať číselká, absolútne neflexibilné, lebo to, samozrejme, je celý aparát ľudí, ktorí na to musí a aj pri najlepšom presvedčení to nedokážu, nehovoriac o tom, opäť, ja na to upozorňujem, keď sa tam dostane niekto, kto nemá dobré úmysly. Lebo to sme im pripravili švédske stoly. A toto presne si pamätám, že som bola u Adama, u Adama Vojtecha na ministrov... na ministerstve zdravotníctva českom, ktorý mi hovoril o úhradovej vyhláške, kde mal problém s tým, že ľudia, ktorí mali kontakty na úradníkov na ministerstve, si jednoducho vybavili lepšiu cenu, lebo tak to chodí. Toto jednoducho nie je dobrý systém. My si objednávajme výsledok, ktorý pomenujme číslami, na konci roka to odmeráme a keď je ľuďom výsledok doručený, potom dajme tým, ktorí to dokázali, peniaze. Poisťovniam aj poskytovateľom. Keď to nedokázali, tak im nedáme. Tak to má byť nastavené a takto to navrhujeme. A takisto upravujeme, upravujeme vzorec pre výpočet v súvislosti so zná... znovuzavedením limitu výdavkov na prevádzkové činnosti zdravotnej poisťovne. Rovno poviem, že tieto limity, navrhnuté limity výdavkov na prevádzkové činnosti dostatočne zohľadňuje výšku oprávnených nákladov malých zdravotných poisťovní a výšku fixných nákladov zdravotnej poisťovne, aj malé zdravotná poisťovňa musí mať zabezpečenú verejnú minimálnu sieť, zabezpečené IT systémy a podobne, takto nastavený limit súčasne umožňuje vstup novým zdravotným poisťovniam na trh. Navrhovaná úprava je neutrálna z pohľadu celkových maximálnych možných výdavkov na prevádzkové náklady. Toto je posledná vec, ktorú teda chcem k tomu povedať. Tieto prevádzkové náklady, rovno hovorím úprimne, že ja to navrhujem kvôli najmenšej poisťovni na trhu. Je to preto, lebo ja som to tiež nevedela predtým, keď som sa nezaujímala, ja som si mala takú predstavu, že čím viac poisťovňou, poistencov, tým viac logicky poisťovňa na ich správu minie viac peňazí, hej. No ale to je takto, že akákoľvek veľkosť poisťovne, všetky poisťovne majú u nás povinnosť zazmluvniť všetkých všeobecných lekárov bez debaty a zazmluvniť rovnakú minimálnu sieť špecialistov a teraz už keď budeme mať optimalizáciu, tak aj nejaké časové lehoty splniť, hej. A teraz rovnako musíme mať IT systém, ktorý obsluhuje všetkých nie že poistencov len, ale najmä tých poskytovateľov, ktorých je rovnaký počet. Čiže oni musia mať rovnaké IT náklady, oni majú rovnaké, rovn... s rovnakým počtom poskytovateľov tými ambulanciami, nemocnicami komunikujú, ale majú rozdielne príjmy. Lebo rozdielny príjem má niekto, kto má 700-tisíc, 800-tisíc poistencov a niekto, kto má tri milióny poistencov, samozrejme. No a my máme teraz určené, že však percento z vybraného poistného. A potom to robí to, že najmenšia poisťovňa ledva žije a dýcha, akože naozaj že veľmi ťažko funguje a majú ešte aj dokonca špeciálne dovolené navyše peniaze z úradu pre dohľad, pretože je to oprávnený argument, že oni musia zabezpečovať rovnako tú sieť poskytovateľov, ale najväčšia poisťovňa, tá povie, že tá si môže dovoliť v čase, keď, keď je v historických stratách 200-tisícovú žúrku pre svojich zamestnancov, čo si ani súkromníci nedovolili v tom čase, lebo veď my, my v pohode to zvládala z prevádzkových nákladov. No áno, lebo keď máte obrovské príjmy a z toho 3 %, tak áno, môžte si to dovoliť, ale tam by mali byť tie prevádzkové príjmy trošku seknuté. Pretože opakujem, ma... majú rovnaký počet poskytovateľov, ktorí obsluhujú poisťovne, aj tie pobočky, čo majú, hej. Oni neobsluhujú, vy ako poistenec nemáte dôvod ísť do poisťovne a komunikovať s ňou, keď teda nemeníte adresu práve alebo niečo také. S poisťovňou na mesačnej, na dennej báze poskyt... poskytovatelia komunikujú. Takže preto je nastavená aj tá zmena takým spôsobom, aby nám tam, aby nám najmenšia poisťovňa neodišla z trhu, lebo po týchto zmenách, tak ako je to dnes nastavené, to reálne hrozí. A ja vám hovorím, že keď vy sa budete možno tešiť niektorí, že dobre, tak sme jednu poisťovňu dostali preč, ale ja vám hovorím, že znižovanie konkurencie, že nič iné neurobíte, len pomôžete tým, ktorí tu zostanú. A to bude všeobecka a bude to tá niektorými z vás tak strašne nenávidená Penta. Tak keď im nechcete pomáhať, tak najlepšie, čo môžte spraviť, je nastaviť podmienky tak, aby tu bola vyššia konkurencia. Lebo to ich ohrozuje. Ohrozuje ich to, keď príde nejaké know-how ďalšie zo zahraničia, tak jednoducho tí klienti prejdú tam. A to ohrozuje im to, ohrozujete ich to spôsobom, ktorý veľmi pomáha tomu pacientovi, tomu poistencovi. Tak vás prosím o zváženie tohto návrhu, ktorý je prediskutovaný od roku 2020 so všetkými stakeholdermi, ktorí snáď existujú, ktorý je motivačný, ktorý je pozitívny a ktorý mení tú náladu v spoločnosti tak, že aj poisťovne, aj stakeholderi, aj poskytovatelia, labáky, záchranej, všetci sa budú správať v prospech pacienta preto, lebo chcú. Nie preto, že to majú napísané a budú sa to snažiť obchádzať. Nie. Všetci budú chcieť dosiahnuť pre pacienta výsledok a na to sme tu všetci. Ďakujem pekne.